Wōngel kamiynny – skoła ôsadowo pochodzynio roślinnygo, kero powstoua we palyjozoliku (a dokładnij we karbōnie) s szczōntkōw roślinnych, kere uwyngliły sie we warunkach bestlynowych. Mo czorno farba a je matowy, zawartość we nim wōngla je ôd 75% do 97%. Wōngel kamiynny używo sie ajnfachowo kej paliwo. Mo uōn wartość opołowo ôd 16,7 do 29,3 MJ/kg (zależniy ôd zawartości zaniyczyszczyń a wilguości). Wartość opołowo czystygo chymiczniy wōngla je ōng. 33,2 MJ/kg. Nojwiynksze zuoża wōngla kamiynnygo sōm we Chinach, USA, Indjach, RPA, Australije a Ukrajinie. Wōngel kamiynny idzie dobywać dwōma knifami: ôdkrywkowo abo głymbinowo. Ôba knify majōm wady a zalyty - przi dobywaniu ôdkrywkowym zajmowano a niszczōno je kupa placu, nale je to tańsze skiż tygo co je moue zatrudniynie a niy trza używać drogich zabyzpiyczyńōw. Przi knifie głymbinowym niy trza srogigo placu, nale za to trza srogigo zatrudniynio, kosztownych zabezpieczyń a tajla złoża trza kajnikaj ôstawić a jeij niy dobywać, coby niy bōło szkodōw bergmańskich we teryniy ô gynstyj abo zabytkowyj zabudowie.